તમે તમારી જાતને જ સવાલ પૂછી જુઓને, અગાઉ તમે જેટલો સમય ટીવી જોતા હતા એટલો સમય હવે ટીવીને આપો છો?ટીવીમાં તો જે આવે એ આપણે જોવું પડે છે અને મોબાઇલ આપણને જે જોવું હોય એ પીરસે છે. ઇલેક્ટ્રોનિક વર્લ્ડ એટલી ઝડપથી બદલાઈ રહ્યું છે કે કોઈને કલ્પના પણ ન આવે. હજુ તો ઘણું બદલવાનું છે. આ બધામાં ટેલિવિઝનનો ભોગ લેવાઈ જાય તો નવાઈ નહીં હોય! અલબત્ત, અત્યારની ટેલિવિઝન ચેનલ્સે પણ હવે મોબાઇલ પર જ ધ્યાન કેન્દ્રિત કર્યું છે. ગઈકાલ ટીવીની હતી, આજ મોબાઇલની છે, આવતી કાલે કંઈક જુદું જ હોય એવું શક્ય છે. અત્યારે તો બધું મોબાઇલમાં ‘હાથવગું’ છે અને દૂર પડેલું ટીવી ધીમે ધીમે દૂર ને દૂર થઈ રહ્યું છે!